Lav et referat af nedenstående tekst:

Tekst:
Selvom hjemmeholdet havde gjort meget ud af arrangementet omkring kvartfinalen med gratis pølser og øl til de første 150 publikummer, kunne de intet stille op mod vendelboerne. Spillemæssigt overlod BFC Vendsyssel ifølge team-managerfra BFC Vendsyssel Henrik Dahl Nielsen intet til de gæstfri Randhusianere. Nordjyderne holdt fuld kontrol over spillet fra første dommerfløjt. BFC Vendsyssel spillerne kørte aftenens koncept stramt og først i tredje periode kom Randers Raptors på tavlen med en enkelt scoring på Jonas Juul Jensen i BFC målet. Ellers var det BFC Vendsyssel, der stod for underholdningen kampen igennem. Nu afventer man lodtrækningen på Unionens kontor til semifinalerne, der afvikles i Uge 51. Følgende hold er semifinaleklar: Rødovre FC, Sunds FC , BFC Vendsyssel og Hvidovre Attack. Kampfakta: Randers Raptors - BFC Vendsyssel: (0-3, 0-3, 1-3) = 1 - 9 til BFC Vendsyssel Mål/ass BFC Vendsyssel: Niklas Juul Jensen: 4+0, Andreas Glad: 2+2, Dannie Pedersen: 1+3, Steffen Neve Jensen: 1+2, Anton Madsen: 1+0, Andreas Franzén: 0+1. Udvisninger: Randers Raptors: 2 x 2min. BFC Vendsyssel: 3 x 2min

Referat:
I floorballens pokalturnering er BFC Vendsyssel fremme ved semifinalen efter 9-1 sejr over Randers Raptors.